softcatala/Softcatala-Web-Texts-Dataset huggingface dataset:
QMapShack
2018-07-17 00:03:01

QMapShack et permet preparar les sortides esportives o bé visualitzar I guardar totes les dades GPS enregistrades amb un navegador. QMapShack és l'evol·lució de la famosa aplicació QLandkarte GT. I, per descomptat, és millor i més senzilla d'utilitzar. S’ha desenvolupat sota la llicència GPL3+ i funciona en els systems operatius *nix, Windows i OS X.
Navegador Tor
2018-09-11 22:32:47

El Navegador Tor és un navegador de la internet basat en el [Mozilla Firefox](https://www.softcatala.org/programes/firefox/) que us permet navegar de forma anònima i segura a través de la xarxa Tor. És un dels més segurs que existeix en l'actualitat, recomanat pels experts en seguretat. Protegeix les vostres comunicacions utilitzant una xarxa distribuïda de repetidors gestionats per voluntaris d'arreu del món. D'aquesta manera: 

  * Evita que algú, analitzant la vostra connexió a Internet, pugui saber quins llocs visiteu, quina és la vostra ubicació física, etc.
  * Us permet accedir a llocs que estan bloquejats en alguns països (habitualment a causa de la censura).

El Navegador Tor està basat en el Firefox.; així que, si utilitzeu habitualment aquest navegador de Mozilla, us serà familiar. Consulteu la [Guia d'autodefensa digital de Softcatalà](https://autodefensa.softcatala.cat/#connexio) per obtenir més informació sobre la xarxa Tor.
Today Weather
2019-08-22 20:24:56

Today Weather és una aplicació meteorològica bonica i senzilla que proporciona les previsions meteorològiques locals més precises del món. Característiques: Mostra el pronòstic del temps clarament i fàcil d'entendre. Gaudeix de cada moment que obriu l'aplicació amb milers de fotos boniques corresponents al temps i al dia. Prepareu-vos per a qualsevol cosa amb previsió meteorològica 24/7 i possibilitat de pluja. Protegiu la vostra salut amb l'index de qualitat de l'aire i l'índex UV. Captura els moments bonics de l'alba, l'ocàs i la nit de lluna plena amb la informació proveïda. Altres dades d'utilitat: temperatura real, humitat, visibilitat, punt de rosada, pressió de l'aire, velocitat del vent i direcció. Fàcil de veure la informació meteorològica en qualsevol part del món. Feu i compartiu fotos amb informació meteorològica amb els amics. Vista prèvia ràpida del temps fent servir els ginys. Notificació de la previsió meteorològica diaria. Alertes de clima sever. Alerta de pluja. Moltes fonts de dades: Weather Company Data (weather data fromTWC/Weather.com), Accuweather.com, Aerisweather.com, Dark Sky, Yr.no.
VeraCrypt
2019-08-22 19:54:14

VeraCrypt és una aplicació lliure que permet l'encriptació de discs en Windows, Mac OSX i Linux.
Diccionari de termes mèdics per a Microsoft Office
2019-05-21 20:25:33

Recull de termes mèdics compilat pel Departament de Salut de la Generalitat de Catalunya. Fonts: [Classificació internacional de malalties (CIM-10-MC](https://catsalut.gencat.cat/app/cim-10-mc-scp/)), el [Diccionari enciclopèdic de medicina](https://www.demcat.cat/ca), els diccionaris del [TERMCAT](https://www.termcat.cat/ca) i altres. Serveix com a diccionari complementari del Microsoft Office. Baixeu el fitxer ZIP, descomprimiu-lo i seguiu les instruccions d'instal·lació que hi ha en el fitxer PDF. Aquesta terminologia s'ha incorporat als diccionaris i els correctors de programari lliure en què col·labora Softcatalà, tal com s'explica [en aquesta nota](https://www.softcatala.org/noticies/softcatala-collabora-amb-el-departament-de-salut-per-a-difondre-terminologia-medica/). Per tant, no és necessari fer cap instal·lació extraordinària a part d'actualitzar les diferents eines (per exemple, LanguageTool i LibreOffice).
Pulsar
2019-08-22 19:35:35

Pulsar és un reproductor de música intuïtiu, lleuger i ple de funcionalitats per Android. Característiques: Interfície i animacions precioses amb disseny material. Gestió i reproducció de música per àlbum, artista, carpeta i gènere. Descàrrega automàtica de la coberta de l’àlbum i la imatge de l’artista. Llistes de reproducció intel·ligents per les cançons més reproduïdes, reproduïdes recentment i afegides fa poc. Cerca ràpida per tots els àlbums, artistes i cançons. Reproducció sense pausa. Editor d’etiquetes inclòs. Suport per Chromecast. Mostra lletres incrustades. "Scrobbling" a Last.fm. Diversos temes plens de colors. Despertador i més. Pulsar suporta fitxers de música estàndards incloent mp3, aac, flac, ogg, wav i altres. Si no trobeu la vostra música a Pulsar, feu clic a l’ítem "re-escaneja la biblioteca" de la barra d’accions per re-escanejar el vostre dispositiu.
OnionShare
2019-07-28 10:48:14

L'[OnionShare](http://onionshare.org) és una eina de programari lliure que us permet compartir fitxers de qualsevol mida de manera segura i anònima, fent servir els serveis onion del [Tor](https://www.softcatala.org/programes/tor-browser/). Funciona iniciant un servidor web directament en el vostre ordinador i fent-lo accessible com a una adreça web Tor impossible d'esbrinar. D'aquesta manera, els usuaris poden carregar aquesta adreça al [Navegador Tor](http://torproject.org) per a baixar els vostres fitxers, o pujar-vos-en. No requereix instal·lar un servidor extern, utilitzar un servei de compartició de fitxers de tercers, ni tan sols iniciar sessió en cap compte. A diferència d'altres serveis, com ara el correu electrònic, el [Firefox Send](http://send.firefox.com), el Google Drive, el DropBox, el WeTransfer, o pràcticament qualsevol altra manera de compartir fitxers, quan utilitzeu l'OnionShare no doneu a cap empresa accés als fitxers que hi compartiu. Ningú més podrà accedir als fitxers que compartiu, sempre i quan compartiu de manera segura l'adreça web impossible d'esbrinar (com per exemple enganxant-la en una aplicació de missatgeria xifrada). 

## Baixades

L'OnionShare és compatible amb tots els sistemes operatius de sobretaula. A la part superior de la fitxa teniu els enllaços de baixada per al macOS i el Windows. Per a les diferents versions de Linux, teniu les instruccions d'instal·lació a la [pàgina de baixades oficial](https://onionshare.org/#downloads), o podeu [compilar la vostra pròpia versió](https://github.com/micahflee/onionshare/blob/master/BUILD.md#gnulinux).
RetouchMe
2019-12-21 12:07:58

El RetouchMe és un servei de correcció facial i corporal de fotografies. Les fotos, retrats i selfies són retocats i processats per dissenyadors humans professionals. És de pagament, tot i que es poden aconseguir crèdits gratis.
digitalScore
2019-12-21 11:18:18

DigitalScore és un programari per a iOS desenvolupat a Girona que us permetrà descarregar partitures i visualitzar-les. A més, té moltes eines enfocades al músic com metrònom, afinador, anotacions, gravadora, reproductor, acompanyaments, etc...
JPEXS Free Flash Decompile
2019-12-18 15:16:27

El JPEXS Free Flash Decompile és un programa que proveeix d'opcions per a decompilar, recompilar i editar fitxers SWF (també anomenats Shockwave Flash Files). Compta amb diverses opcions i tools (eines) i és gratuït.
Stocard
2019-12-21 11:10:33

L'Stocard és una aplicació mòbil que us ajudarà a gestionar les principals targetes de fidelització dels comerços. Ideal per no haver-les de portar a la cartera. També us permetrà obtenir ofertes i punts de recompensa, veure cupons i descomptes, desar passis, bitllets d'avió i targetes de regal.
Zotero
2019-12-18 14:58:12

El Zotero és un programa de codi lliure per a la gestió de bibliografia i la generació de citacions per a treballs i obres acadèmiques. Permet l'agrupació en diferents col·leccions, la sincronització de fitxers adjunts (p. ex., PDF), l'exportació en diferents formats o estils i, fins i tot, la lectura de canals RSS d'aquelles revistes que vulguem seguir.
Calendari menstrual. Fertilitat. Cicle d’ovulació.
2019-12-21 12:59:00

El Calendari menstrual és una aplicació senzilla i gratuïta que ajuda les dones a controlar el cicle menstrual i l'ovulació.
OmegaT
2020-12-12 20:56:34

L'OmegaT és un sistema de gestió i edició de traduccions lliure i multiplataforma. És compatible amb més de 30 formats de fitxer i ofereix característiques professionals de traducció assistida per ordinador (memòries de traducció, glossaris, traducció automàtica, etc.)
DeluxeNote
2021-02-11 19:49:23

Gadiu de l'edició de partitures amb aquest programari de notació musical per Windows desenvolupat a Barcelona. Amb DeluxeNote podreu: crear i editar partitures de manera visual i intuïtiva; escoltar-ne la reproducció amb diferents instruments; utilitzar un piano virtual, el teclat o un dispositiu MIDI; exportar a PDF, PNG, MusicXML i MIDI; importar fitxers MIDI i MusicXML; descobrir eines curioses com la «Partitura parallax»; i moltes coses més! A diferència de la majoria d'editors de partitures del mercat, que utilitzen un enfocament similar al d'un processador de text, DeluxeNote incorpora conceptes propis del CAD. Permet esbossar idees més enllà dels límits del paper i moure's per un espai de treball il·limitat. DeluxeNote ofereix una experiència d'usuari agradable i facilitat, rapidesa i robustesa en el funcionament, fins i tot en equips vells o poc potents. És ideal doncs, per als qui busquen beneficiar-se de la notació assistida per ordinador sense barallar-s'hi o frustrar-s'hi. La versió gratuïta és plenament funcional, de forma indefinida, però només permet desar fins a 40 compassos.
Joplin
2021-09-07 13:48:41

### Notes multimèdia

Inclou suport per a imatges, videos, PDFs i fitxers d'àudio. Creeu expressions matemàtiques i diagrames directament des de l'aplicació. Feu fotos des de l'aplicació mòbil i deseu-les en una nota.

### Treballeu junts

Amb Joplin Cloud, compartiu les notes amb els vostres amics, familia o colegues i col·laboreu amb ells. També podeu publicar una nota a internet i compartir l'URL amb altres. 

### Deseu pàgines web com a notes

Utilitzant l'extensió de portaretalls web, disponible per al Chrome i el Firefox, podeu desar pàgines web o fer captures de pantalla com a notes. 

### Personalitzeu-lo per a les vostres necessitats

Personalitzeu l'aplicació amb extensions, temes personalitzats i múltiples editors de text (text enriquit o MarkDown). O creeu les vostres seqüències d'ordres o extensions utilitzant l'API d'extensions. 

### Les vostres notes, a qualsevol lloc on estigueu.

Accediu a les vostres notes des de l'ordinador, mòbil o tauleta sincronitzant-les en diversos serveis, incloent Joplin Cloud, Dropbox i OneDrive. L'aplicació està disponible per a Windows, macOS, Linux, Android i iOS. Fins i tot hi ha disponible una aplicació per al terminal! 

### Les dades són 100% vostres

L'aplicació és programari lliure, i les notes es desen en un format obert, de manera que sempre hi tindreu accés. Utilitza xifrat d'extrem a extrem (E2EE) per a protegir les vostres notes i assegurar-se que ningú més hi pot accedir.